section_heading: Emigracija
paragraph_text: Siječnja 1922. Popović, sa suborcima Živkom Nikčevićem i Vaskom Marojevićem te skupinom od 50 drugih časnika odlazi za Argentinu gdje ih prihvaća crnogorska etnička zajednica. Godine 1929. iz Argentine Popović putuje za Belgiju gdje dobiva belgijsku putovnicu. Nastanio se u Liègeu, gdje je uspio prebaciti i svoju suprugu Mariju i četvero djece koji su bili obilježeni u Crnoj Gori. U listopadu 1929. godine piše, poput stotina drugih crnogorskih emigranata, pismo kralju Aleksandru Karađorđeviću u kojem ga moli za pomilovanje, dozvolu za povrat kući i iskazuje mu lojalnost ističući svoju ulogu u Božićnoj pobuni te moralnu obvezu proisteklu iz časničke prisege kralju Od posljednjeg vladara Petrovića-Njegoša, kralja Nikole Prvoga.